یازیم، یازماییم هاواسیندایام. یازیب-یازماماق آراسیندا قالمامیشام ها، ایندیلیک ده بوردا یازیب-یازماماغی دوشونوردوم. ایشیم وار، باشیم شولوق دیر واقت قویماق ایسته میرم. یازیلار، تکجه یازماقلا بیتمیر. هر بیر یازی، یازیلدیغی آن باشلانیر یازی اولماغا. یازماق هاقیندا یازماق، بیزیم یازیچیلارین بوینونا دوشر( سؤزبازلارین سؤز چیخارتماغینا یئر آچدیم). البت اؤنمسه یینی ده اولور، اؤنمسه مه یینی ده. دوغروسو منیم دردیم تکجه یازماق دئییل. نئجه یازماق، ندن یازماق دا واردیر. یازیلارین ایچریلیک لرین آرتیراندا، هر نه اوردا باشلانیر. یازیلان هر بیر سطیر، دوشوندوره بیلر. دوشونجه بوشلوغوم وار دئیه س. هر یئردن باشلایاندا اورا چاتیرام. دوشونجه نین نه اولدوغونو تانیماق، دیرلندیره بیلمک، اؤلچولری تاپماق، تاپدیقلاریوی اورتایا قویوب تاپدالاماق، اؤزله اؤزگَنی آییرد ائله مک، دوشوننده قالیرام ایچیمده. منیم اوچون تعریفله نن اؤزون دیبینه چاتمادیغیم قدر یؤنو واردیر. هر یؤنون اؤزونده ده نئچه یؤن یئرلشیر. توت گئت، سونونا یئتیشمک اولمور، هئچ اولماسا من یئتیرنمیرم.
یازیم، یازماییم هاواسینا گلدیکده، ندنی اوسته کیلر دئییل. یئرسیز واقت باشیما گلمه سی دیر. ائله بوش واقتلاریم اولور، یادیما دوشمور، یادیما دوشنده ده بوینوما دوشور یازمی_یام. آنجاق، ایندی ترسه_سینه اولور
azb_Arab azb_Arab